Diari Oficial de la Generalitat Valenciana


Sumari del DOGV 9006, del 27-01-2021 (2021/684)

DECRET 11/2021, de 22 de gener, del Consell, d'aprovació del canvi de denominació del municipi de Vall de Gallinera per la Vall de Gallinera.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2021/01/22/11/dof/vci/html**

### Dades del document

Número de DOGV
:   9006

Data del DOGV
:   27-01-2021

Secció del DOGV
:   I. DISPOSICIONS GENERALS

Número del document
:   2021/684


Data del document
:   22-01-2021

Organisme emissor
:   Presidència de la Generalitat

Tipus de document
:   Decret

Descriptors 

:   * municipi
    * legislació
    * procediment administratiu
    * llengua oficial
    * bilingüisme
    * administració local

DECRET 11/2021, de 22 de gener, del Consell, d'aprovació del canvi de denominació del municipi de Vall de Gallinera per la Vall de Gallinera. [2021/684]  
El Ple de l'Ajuntament de Vall de Gallinera, en la sessió de 25 de juny de 2020, per unanimitat dels seus membres, va acordar l'aprovació del canvi de denominació del municipi de Vall de Gallinera, per la forma exclusiva en valencià la Vall de Gallinera, de conformitat amb l'informe de la Secció d'Onomàstica de l'Acadèmia Valenciana de la Llengua de 18 de maig de 2020.  
Consta en l'expedient el compliment del tràmit d'informació pública en el Butlletí Oficial de la Província d'Alacant de 15 de juliol de 2020, i l'anunci en la seu electrònica de l'esmentada entitat local, per un termini de vint dies, i l'acreditació que no s'hi han presentat al·legacions.  
La Direcció General de Règim Jurídic Autonòmic i Local, del Ministeri de Política Territorial i Funció Pública, va certificar l'11 de novembre de 2020 que, consultades les dades del Registre d'Entitats locals, la nova denominació de la Vall de Gallinera proposada pel municipi de Vall de Gallinera, de la província d'Alacant, no coincideix amb la de cap municipi inscrit en l'esmentat registre.  
El Ple de l'Acadèmia Valenciana de la Llengua, en la sessió de 27 de novembre de 2020, va adoptar l'acord de considerar que el nom més adequat del topònim és la Vall de Gallinera.  
L'article 21.1 de la Llei 8/2010, de 23 de juny, de règim local de la Comunitat Valenciana, en relació amb l'article 13.2 del Decret 69/2017, de 2 de juny, del Consell, de regulació dels criteris i procediment per al canvi de denominació dels municipis i altres entitats locals de la Comunitat Valenciana, disposa que correspon al Consell, mitjançant un decret, l'aprovació del canvi de denominació dels municipis.  
  
En la tramitació del procediment s'han complit totes les prescripcions contingudes en la legislació vigent sobre la matèria, i s'ha tramitat el procediment d'acord amb el que prescriu el Decret 69/2017.  
  
En conseqüència, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta del president de la Generalitat, amb la deliberació prèvia del Consell, en la reunió de 22 de gener de 2021,  
  
  
DECRETE  
  
Article únic  
Aprovar el canvi de denominació del municipi de Vall de Gallinera, per la forma exclusiva en valencià la Vall de Gallinera.  
Les referències que s'hagen realitzat a l'antic nom s'entendran fetes, a partir de la publicació d'aquest decret en el Boletín Oficial del Estado, a la nova denominació.  
  
Contra aquest decret, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
  
a) Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o de la publicació d'aquest decret, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del Consell, en el termini d'un mes a comptar de l'endemà de la notificació o de la publicació del present decret, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el recurs potestatiu de reposició.  
c) En cas que la persona interessada siga una administració pública, no es pot interposar un recurs en via administrativa, sense perjuí del que disposa l'article 44 de la Llei 29/1998, i ha de requerir prèviament l'anul·lació o la revocació d'aquest decret, en el termini de dos mesos comptats des de l'endemà de la notificació o de la publicació d'aquest decret, tenint en compte que això no incideix en la seua executivitat ni interromp els terminis amb vista a la seua fermesa, per no ser substitutiu del règim de recursos en via administrativa.  
Tot això sense perjuí que les persones interessades puguen exercir qualsevol altra via que consideren oportuna.  
  
Alacant, 22 de gener de 2021  
  
El president de la Generalitat,  
XIMO PUIG i FERRER


Còpia Permalink ELI